Zeme.
Neiedomājama skaistuma un elpu aizraujošu brīnumu šūpulis.
Neizprotama. Bezgalīga.
Šī planēta zobojas par mūsu nespēju to aprakstīt.
Jā, lai patiesi novērtētu šīs planētas pārsteidzošo grāciju,
dažkārt tā ir jāapgāna.
Lūk, Apgānītājs.
Viņš ir nekrietns, zemisks un samaitāts.
Savulaik bijis lepns sarunu šova vadītājs.
Taču mainīgās ekosistēmas dēļ viņš ir padzīts uz sausāku klimatu -
iknedēļas raidierakstu.
Bez klātienes skatītāju sajūsmas
šis klauns ar blāvām, mazām acīm,
kuras līdzinās slikti izkrāsotas lelles acīm,
ir spiests iztikt ar pašu niecīgāko gabaliņu -
nejaušiem līdzjutēju zvaniem.
Apreibis no fanu sajūsmas druskas,
viņš nelūgts dodas uz tālām zemēm.
Viņu uz priekšu dzen neremdināma kāre pēc atpazīstamības
un dažiem selfijiem.
Šis ir neprāts.
Šis ir vājprāts. Šis ir haoss.
Šis ir Konanam O’Braienam jādodas.
"Maroka”.
Man jāpārliecinās, ka mati izskatās normāli
-pirms katra ieraksta. -Nav gan.
SONA MOVSESJANA KONANA ASISTENTE
-Konan! -Nē, nē, Sona.
Nesaku, ka tev ir nesmuka frizūra.
Manuprāt, tev vienkārši nav kontroles pār to,
kas notiek tev uz galvas.
Pavisam noteikti ir. Es lietoju tik daudz matu līdzekļu.
Tātad es redzu tavus matus tad, kad tie jau ir ieveidoti?
Es vienkārši saku...
Sona, tas ir arī kompliments, jo tavi mati ir spēcīgi.
Tie ir tava spēka avots. Ko tu ar tiem dari?
-Mitrināšanai lieku tajos argāneļļu. -Kas tas ir?
Tā ir... tā ir eļļa no Marokas.
Tie laikam ir koki, kas aug tikai Marokā.
Un tur iegūst šo eļļu.
Viņi Marokā cērt kokus, lai savaldītu tavus matus.
Tāpēc tur ir tuksnesis.
Reiz tur bija kā Īrijā,
līdz Sona sāka mēģināt savaldīt savus matus.
-Tātad tai jānāk no Marokas. -Ideālā variantā - jā.
Apgādāt darbiniekus ar matu kopšanas līdzekļiem
vienmēr ir bijusi mana prioritāte.
Un ja tas nozīmē doties līdzi Sonai...
SAHĀRAS TUKSNESIS MAROKA
...uz šo brīnumaino valsti,
esmu gatavs upurēties tā vārdā.
Es atvedu tevi uz tuksnesi, un šķiet, ka tiešām esam nekurienes vidū.
Es šeit jūtos kā savā stihijā.
Varbūt tev šeit jāpaliek.
Nē, nē, es par tevi nezobojos.
Varbūt tev jāpaliek, un mēs vairs netiksimies.
Nu jā, tā nav zobošanās.
Vai joprojām varu saņemt samaksu par dalību raidierakstā, ja tajā nepiedalos?
Tu esi pārvērtusi nestrādāšanu pie manis īstā mākslā.
Jā.
Es tevi šeit atvedu, lai nopirktu šo Marokas argāneļļu.
-Es lidoju pirmajā klasē. -Labi.
Man patīk, ka viņi dod auduma dvielīšus.
Jo, kad lidoju ekonomiskajā, viss ir no papīra.
Kas ir ekonomiskā?
Labi.
-Kas tas ir? Atsevišķa lidmašīna? -Nē.
-Nē. Tur sēž lielākā daļa cilvēku. -Tajā pašā, kur biju arī es?
Kur? Priekšā? Sānos? Kur tā ir?
-Aizmugurē. -Aizmugurē arī kaut kas ir?
Kas, tavuprāt, tur ir?
-Koferi un zirgi. Nezinu.
Domāju, ka tur ir vīna pagrabs.
Es gribētu zināt, no kurienes nāk argāneļļa.
Tā nāk no koka.
Mēs esam Marokas austrumos,
bet eļļa nākot no Marokas rietumiem.
Tad mums jānopērk pirmās klases biļetes un jālido uz Rietummaroku.
Zini, par ko es domāju?
-Par ko? -Nopietni.
-Vai zini to ainu no... -Minēšu. Heated Rivalry?
Nē! Kaut nu tā būtu!
Tu par to vien domā.
Zinu. Nē, es runāju par Kosmiskās olas.
Atceries, kā viņi vienkārši gāja pa tuksnesi?
Smieklīgi. Es domāju par Deivida Līna filmu Arābijas Lorenss.
-Labi. -Bet tu sāc ar Kosmiskās olas.
Jā, labi. Arābijas Lorenss, protams.
Bet Kosmiskajās olās viņi iet pa šīm kāpām.
Nuja, Arābijas Lorensā nav staigāšanas pa kāpām.
Tā filma ir tik gara.
Cik garš ir Heated Rivalry?
Sešas sērijas. Katra aptuveni stundu gara.
Divreiz garāks par Arābijas Lorensu.
-Jā... -To gan tu skaties.
Vairs ne. Tagad skatos Off Campus.
-Kas tas? -Vēl viens seriāls par hokeju.
Bet šis ir par hokeja spēlētājiem koledžā
un par katra mīlas dzīvi.
Pirmā sezona ir par Geretu un Hannu.
Un tu zini, kas notiks, bet stāsts ir aizraujošs.
Starp viņiem ir milzīga ķīmija, kas ir ļoti skaisti.
Pieļāvu kļūdu, meklējot par viņiem Instagram.
Jo tagad mans algoritms rāda tikai Off Campus saturu.
Bet zini? Man tas netraucē...
Sona varētu par to runāt stundām, pat dienām.
Tāpēc es izmetu līkumu, lai apciemotu kādu fanu no Marokas.
-Sveiks, Jasir, kā iet? -Sveiks, Konan.
No kurienes Marokā tu esi?
No Kasablankas.
Kad tu skaties filmu Kasablanka,
vai tā kaut cik ataino to Kasablanku, ko pazīsti tu?
Domāju, ka... Es nezinu. Neesmu to redzējis.
Ko? Tu neesi redzējis Kasablanku?
Es atbraukšu uz Kasablanku
un parādīšu tev filmu Kasablanka.
Un tad es staigāšu apkārt putekļu mētelī un platmalē.
Un likšu tev saģērbties kā franču policistam.
Šīs atsauces man neko neizsaka.
Man vienalga, vai tās tev ko izsaka, Jasir.
Mazliet pastāsti par sevi. Ar ko nodarbojies?
Es vadu konsultēšanas projektus.
Pārsvarā eju runāt ar cilvēkiem, kuri ir daudz pieredzējušāki par mani,
un saku: "Vai tu pabeidzi darbu, kuru apsolīji pabeigt?"
Es to atzīmēju failā un viss.
Jasir, tāds ir Kasablankas sižets.
-Filma ir tieši par to. -Ja?
Jā. Tā ir par datu pārzini, un viņš jautā cilvēkiem:
"Vai tu pabeidzi?" Tad viņi to ieliek failā,
iekāpj lidmašīnā un aizlido. Ļoti laba filma.
Neticami, ka neesi to redzējis.
KASABLANKA MAROKA
-Jasir, kā klājas? -Čau.
-Prieks tevi redzēt. -Laipni lūgts Kasablankā.
Brīnišķīgi. Uz brīdi es domāju, ka "Morocco"
lasās vienādi no abām pusēm.
Tad es padomāju vēlreiz, un no otras puses tā lasās kā "Occorom".
-Neprāts. Es pat ne... -Par ko tu runā?
Es sapratu, ka kļūdījos.
Bet biju jau šādi sācis raidījumu.
-Jā. -Tā dara tikai vājprātīgie.
Es atvainojos.
-Es piedodu. -Labi.
-Palūgšu tev nomierināties.
Tava sajūsma, mani satiekot, ir pārāk liela.
Klau, vai pēc mūsu sarunas noskatījies filmu Kasablanka?
-20 minūtes no tās. Piedod. -Tas ir ļaunāk nekā...
Tas ir ļaunāk nekā nenoskatīties vispār. Kas ir tava mīļākā filma?
Atriebēji: Noslēgums
Tev vienalga par filmu Kasablanka, bet tev patīk Atriebēji: Noslēgums,
kur džeki skraida pēc akmeņiem cimdam.
"Mums jāpabeidz tas cimds."
Ko viņi ar to iesāks? Pārdos Etsy?
BEZGALĪBAS CIMDS (AR BEZGALĪBAS AKMEŅIEM) 5800 $
Tāds foršs joks.
Jums, jauniešiem, neinteresē Etsy?
Jā.
Iešu nošauties. Šodien pat.
Atvainojiet... Brīdinājums - būs runa par pašnāvību.
Bet es izdarīšu pašnāvību.
Brīdinājums. Nedusmojieties, jo es jūs brīdināju.
Vai tev ar mani ir jautri? Vai arī domā, ka esmu idiots?
Man patīk.
Tiešām.
-Vai tavs tētis ir redzējis Kasablanku? -Nezinu. Nedomāju.
-Vai ir redzējis Atriebēji: Noslēgums? -Nē. Viņam patīk dokumentālās.
Jā. Tā ir mana paaudze.
Novecojot, skatāmies dokumentālās.
Neesmu redzējis Atriebēji: Noslēgums,
bet noskatījos Kena Bērnsa dokumentālo par Atriebēji: Noslēgums.
Pēdējā izmisīgajā mēģinājumā sakaut bīstamo citplanētiešu karavadoni Tanosu
Dzelzs vīrs, Kapteinis Amerika, Gudrais Halks un Skudrcilvēks
izmanto nozagtās Pima daļiņas, lai dotos uz Ņujorku
2012. gadā un apmeklētu Stārka torni,
kur 2012. gada Halkam no pārpildīta lifta liek kāpt pa kāpnēm.
"Kāp pa kāpnēm. Ienīstu kāpnes. Tik daudz kāpņu."
Halks.
-Iepazīšos ar tavu ģimeni. -Jā.
Tu esi ļoti laipns.
-Labdien. -Laipni lūgts.
-Tavs vārds ir? -Aijūbs.
JASIRA BRĀLIS
-Kā iet? -Jūs esat tēvs?
ABDELLĀ JASIRA TĒVS
-Jā. -Ļoti patīkami.
Paldies par uzaicinājumu.
Kā sasveicinās arābu valodā?
Assalamu Alaikum.
Kas te notiek? Jūs pērkat vienādu briļļu trīspakas?
Vai tā ir?
Es jūtos neiederīgs.
Izmantosim Holivudas maģiju.
Paskatīsimies kamerā.
-Lūk, tajā. -Jā.
Uzlieciet brilles junioram.
-Jā. -Nu re.
-Tev patīk mani joki? -Jā.
Viņš atbildēs "jā" uz visu.
-Vai gribi, lai es aizeju prom? -Jā.
Ierodoties pie kāda ciemos, ir pieņemts sarūpēt dāvanu.
Es atnesu šo. Tā ir jums.
-Paldies. -Jums patīk?
Tā bija kāpņu telpā, kad ierados.
-Gribu, lai jums tā ir. -Liels paldies.
Gribu jums iedot arī šo.
-Neatnācu tukšām rokām. -Liels paldies.
Es jums sarūpēju arī šo.
Tas ir mazdēls. Piemeklēju, lai sader ar šo.
Cik jauki. Jasira tētis uztaisīja tēju.
Viņš sagādāja uzkodas. Brīnišķīgi.
-Liels jums paldies. -Lūdzu, lūdzu.
Viņš tev parādīs, kā jālej tēja.
Jā.
Oho. No liela augstuma.
Viņam ir talants.
-Labi. Mazliet izšļakstījās. -Tev izlija.
Piedošanu.
Esat redzējis filmu Kokteilis ar Tomu Krūzu?
-Ļoti labi. -Jā.
To jūs esat redzējis, bet Kasablanku ne.
Pajautā viņam, ko es varu pateikt arābu valodā, dzerot tēju.
Bismillah.
-Bismillah. -Bismillah. Dieva vārdā.
Bravo.
Šie ir tradicionālie Marokas cepumi.
Vai tā bieži dara?
-Ļoti garšīgi. -Jā.
Man jāuzmanās. Ja slavēšu ēdienu citā valstī,
Stenlijs Tuči mani iesūdzēs tiesā.
Lai tavi draugi ēd kopā ar mums.
Lai manai komandai arī tiek?
-Jā. -Nu nē.
Viņiem nekā. Nekā. Cik garšīgi. Jūs to nekad neuzzināsiet.
Mums būtu jānoskatās Kasablanka Kasablankā kopā ar Jasiru.
-Jums, puiši, tā patiks. -Jā.
KASABLANKA
-Sem. -Jā, priekšniek?
Ja Kasablankā ir 1941. gada decembris, cik ir pulkstenis Ņujorkā?
Ko? Mans pulkstenis ir apstājies.
Ņujorkā visi noteikti jau guļ. Visā Amerikā noteikti jau guļ.
-Ak Dievs! -Ak vai!
Nu, vecīt.
Tikmēr Sahārā.
-Šis ir Mohammeds. Šis ir Valīds. -Jā.
-Paldies, ka palīdzat. -Lūdzu.
Pastāstiet par kamieli.
Mēs to visu laiku redzam filmās.
Viņš tev atbildēja.
Jā. Tu esi filmās. Kāda problēma...
Viņš tā dara, kad ir priecīgs.
-Ļoti priecīgs. -Tā viņš izrāda prieku?
Tad man ir lieliska laulība.
Gribi mani noskūpstīt?
-Labs, vai ne? -Jā. Šis bija labs.
Vai kamieļi savā starpā cīnās vai sadzīvo?
-Šis ir kamieļu boss. -Boss!
Šis ir kamieļu boss.
Un šim ir uzpurnis.
-Uzpurnis. -Jā.
Vai viņš par daudz runā par Off Campus?
-Viņš ir ļoti dusmīgs. -Ei!
Gribu pajautāt par kamieļa pēdām.
Tam laikam ir divi pirksti.
Vai tev ir kādi jautājumi?
-Par kamieļa pēdām? -Jā.
Kāpēc tu par to ierunājies?
Es par to ierunājos, jo mūsu scenārists un producents Hosē
rokās tur uzrakstu "Norādi uz pēdām".
Tas laikam, viņaprāt,
varētu uzlabot raidījumu.
Kāds joks tev ir padomā, Hosē?
-Kaut kas par kamieļa pēdiņu. -Skaidrs.
-Kā sauc šo kamieli? -Šis ir...
"Bagātnieku problēma".
-O, jā! -Bagātnieku problēma.
Kā sauc nemiernieku?
"Coca-Cola Zero."
-Coca-Cola Zero? -Jā.
Kurš kamielis derētu izbraucienam tieši man un manai personībai?
-Tavai personībai? -Jā.
Domāju, ka Coca-Cola Zero.
Man vajadzētu jāt ar kamieli, kurš uzvedas kā krāns?
Jā, ar šo.
Coca-Cola Zero, jo tas ir lielāks.
-Un viņš ir krāns. -Jā.
Atvaino.
Jā, es jāšu uz krāna.
Šodien saku to jau otro reizi.
Jā!
-Tu jāsi uz krāna! -Jāšu...
...dienu un nakti.
-Jā! -Aiziet, dod pieci.
Dod pieci. Es jāšu uz krāna
dienu un nakti.
Labi.
Ja jums neinteresē kamieļi, kā būtu līdz kaklam ierakties smiltīs?
Tā ir sena terapeitiska procedūra.
Mana lielākā fobija pasaulē ir tikt apraktai šādi.
Vai redzēji Euphoria pēdējo sezonu?
Vai redzējāt Euphoria pēdējo sezonu?
-Neesmu redzējis. -Labi.
Es arī ne. Neesmu redzējis pat pirmo.
Neitu apraka zem zemes.
Neviens šeit to nav redzējis.
Zinu tikai, ka cilvēki ir klubos un viņiem tek skropstu tuša. Tas arī viss.
Cik ilgi mums jāsēž bedrēs?
Tikai piecas līdz septiņas minūtes.
-5-7 minūtes? -Jā.
Ak Dievs. Ak Dievs.
-Labi, tu vari... -Man deg viss ķermenis.
Es zinu, ka nav ērti. Bet tiklīdz pārklāsim tevi ar karstām smiltīm,
tu jutīsies labāk.
Zvēru pie Dieva, esmu to nosapņojis kādas 50 reizes.
Un tagad tas notiek.
Kāpēc?
-Nē, nē, nē. -Ak, nē?
-Tikai šo daļu. -Tikai šo daļu?
-Tu centies mani nogalināt! -Uzbēru par augstu?
Zini ko? Es laikam iztikšu bez šī.
Sona, izdomāsim drošības vārdu. Kāds tas būs?
Kā būtu "izvelc mani no tām sūda smiltīm"?
-Nelamājies. -Piedod.
Kā būtu "es te vairs negribu būt"?
Labāk lamājies.
"Bļāviens, velc mani ārā no tām sūda smiltīm"?
Karsti.
Dedzina. Dedzina. Vairāki orgāni sāk atteikt.
Aknas.
Nu arī nieres. Paga.
Penis atgriežas pie dzīvības.
Dīvaini.
Ei, tu esi dzīvs, draudziņ.
-Kā jūties, Sona? -Labi.
Tās ir ļoti siltas un nomierinošas.
Šķiet, ka esmu atpakaļ mātes dzemdē.
Viņi teica līdz septiņām minūtēm. Viņi jau ilgi ir prom, Sona.
Jā, tik tiešām.
Tikko redzēju, kā dzimst kamielis. Un nu kamieļa mazulis jau ir pusaudzis.
Kad mūs apklāja, viens kamielis sāka studēt jurisprudenci.
Un tagad tas ir partneris ļoti labā firmā Manhetenā.
Vai ir par daudz?
Es šobrīd gaidu nāvi.
Tu pajokoji par kamieli, kurš piedzima un tagad ir pusaudzis.
-Un neviens nesmējās. -Jā, bet tas ir detalizētāk.
Un tad tu izdomāji: "Sabojāšu to vēl vairāk ar vecu kamieli".
Domāju, ka tikt apraktai ir murgs.
Bet īstais murgs ir nomirt tev blakus.
Tas būs lēni un mokoši.
Es redzēju, kā manā virzienā nāk skorpions,
bet tad viņš dzirdēja manus jokus un aizbēga pāri tam kalnam.
Es dodos apciemot Amazighu cilti, vai pareizi?
Jā.
Amazighu kultūra ir vairāk nekā 4000 gadus sena.
Viņi ir devuši pasaulei tadžīnu, kuskusu, kilima paklājus,
skaistas rotaslietas un dažādus citus dārgumus.
Un šī ir Aiša.
-Jā, Aiša. -Šīs ir viņas mājas?
JUSEFS KAHAVTS TULKS
Viņa saka, ka nāk no cita klejotāju ciemata.
Tie ir aptuveni 250 kilometri.
Viņi jāja ar kamieļiem un ieradās šeit,
jo vēlējās mainīt dzīvi.
Jo viņi dzīvoja vietās, kur nebija ūdens.
Viņa saka, ka pagājuši divi gadi.
-Viņa to visu teica? -Viņa tikko ieradās...
Viņa pateica vienu vārdu.
Vai atnest tēju?
-Tēju. -Tu mani aicini uz tēju?
-Jā. -Protams.
Labprāt. Būšu ļoti pagodināts.
Vai pateiksi Aišai, ka šis ir ļoti jauki?
Lūdzu!
Viņa saka, ka esi laipni gaidīts.
-Liels paldies. -Jā.
Augstums. Tas šeit ir svarīgi, vai ne?
-Liet no augstuma? -Jā.
Kas notiek, kad tev pasliktinās redze? Ziņkārības pēc.
Apskaužu šo strūklu. Neko nejautājiet.
Pipī.
Gudrītis. IMAX.
-Izbaudi! -Izbaudi!
Aiša.
-Paldies. -Izbaudi!
Šī ir viesmīlība.
-Kad tu piestāj klejotāju teltī... -Paldies.
...viņi vienmēr tev iedod ēdienu.
-Kā sauc šo maizi? -Medfouna.
Medfouna ir kā berberu pica.
Vienkārši noplēst?
-Mazu. Jā. -Mazu gabaliņu?
-Ļoti garšīga. -Jā.
Var sagaršot akmens dūmu.
Tu saki "tikai mazu gabaliņu".
-Nevaru dabūt normālu riku? -Šis ir pēdējais.
Kas tu par namatēvu? Es esmu 193 cm garš.
Mans brālis Nīls to apēstu kā hostiju.
-Klau, es atvainojos. -Jā.
Es par daudz runāju. Ciemos vienmēr ēdu, cik daudz vien varu.
Un nemelošu, es pat...
reizēm ieklāju sev kabatās foliju,
lai ieliktu tajās ēdienu, kad eju prom.
Vēlies paņemt šo līdzi?
-Neesmu beidzis runāt. -Labi.
Nesaprotu, ko tu saki.
Aiša nožēlo, ka ielaida mani teltī. Tas ir acīmredzami.
Viņa grib, lai pazūdu.
Vulture mani aprakstīja kā "nepanesamu".
TheWrap teica, ka esmu "smaga deva".
IndieWire teica: "Tas džeks ir ķēms."
-Vēlos jums pateikties... Aiša... -Vari paņemt arī šo.
-Varu to ņemt? -Jā, jā.
Aiša, vēlos tev pateikties. Liels paldies.
Lai dabūtu Sonas argāneļļu, mums nācās atstāt tuksnesi un doties uz Marrākešu.
Diemžēl lidojumu pirmajā klasē nebija.
-Sona? -Jā?
Kad es tev lūdzu rezervēt transportu, es runāju par auto.
To, ko mēs šobrīd darām,
te darīja pirms tūkstošiem gadu.
Tas ir neprāts.
Neprāts.
Starp citu, man zem šī halāta nekā nav.
Ak Dievs.
Jā. Sēdeklis slīd pa labi, un es slīdu pa kreisi.
-Skaidrs. -Labi.
Vai ievēroji, ka smiltis ir brūnas un kamieļi arī ir brūni?
-Vai zini, kas tas ir? -Kas?
Kamieļ-flāža.
-Kamieļ-flāža. -Domāju, ka jau pietiks.
Man likās, ka šis būs labs.
-Tev tas likās smieklīgi? -Nu, Hosē to izdomāja.
KAMIEĻI, SMILTIS KAMIEĻ-FLĀŽA
-Ak tā. Hosē Kamieļpēdiņa Arrojo? -Jā.
Paskaties uz mūsu ēnu, Sona.
-Cik forši! -Satriecoši.
Iedomājies, ja Trīs Austrumu gudro vietā
Jēzus kūtī ierastos mēs?
Ak Dievs.
Un mēs visu... sačakarētu.
-Es aizmirstu dāvanu. -Es kaut ko nozagtu.
-Nē! No Jēzus? -Jā. Nu, piedod.
Sona, man šķiet, ka mēs ar kamieļiem līdz Marrākešai netiksim.
-Sona, kad es noīrēju šo mašīnu... -Jā.
...man tā patika pēc izskata.
Man neienāca prātā tajā iekāpt un pārbaudīt, vai spēju tajā ietilpt.
-Tev tā noteikti ir par mazu. -Jā.
Paskaties, cik vaļīga ir stūre.
Mēs braucam pilnīgi taisni.
Ak Dievs. Es nejūtos droši.
Un zini ko? Tu neesi drošībā.
Tā cilvēki vadīja auto vecajās 1930. gadu filmās.
-Samāksloti? -Jā.
Es jau braucu. Redzi, man jānokļūst līdz Makrīdija klētij.
Redzi, es dodos satikt Džimiju Kegniju un Hamfriju Bogārtu, redzi?
Te ir nenormāli karsts.
Te ir karsts kā Supermena pakaļā kriptonīta liesmās.
Un vēl viena lieta.
-Nav gaisa kondicioniera. -Jā.
Montētājs Mets Šovs iedeva šo ventilatoru.
-Nu re. -Jā. Tas ir ieslēgts uz maksimumu.
Paskaties, cik tuvu tas ir tavai sejai.
Patiesībā tas man tikai atņem vēsumu.
Režīms saucas "ļoti veca vīra pirmsnāves dvaša".
Guļošais policists. Ak Dievs.
Beidz. Tas guļošais policists tikko ielika stūri atpakaļ savā vietā.
Es smejos, jo tas ir ļoti bīstami.
Ja ar mani kaut kas notiks, mana mamma tevi nositīs.
Nē, tev viss būs kārtībā.
Nofilmēšu, kā tu brauc.
Labdien, Nadja. Tikai gribēju pateikt, ka jūsu meita ir labās rokās.
Ak Dievs. Tu galīgi negribi piebremzēt uz bedrēm?
-Nē. Skaties, kamieļi šķērso ceļu. -Ak Dievs.
Vai nav skaisti? Labi, kam tu dod priekšroku?
-Braukt ar šo auto vai ar kamieli? -Ar kamieli.
-Jā, uz kamieļa ir vairāk vietas kājām. -Jā.
Kamielis necentās mūs nonāvēt.
Un vēl, ir dīvaini to teikt -
šis auto jāaptur ik pēc 10 minūtēm, lai neiebrauktu sūdos.
-Šis man atgādina ceļu uz Vegasu. -Jā.
Vai esi braucis uz Vegasu?
-Jā, sen. -Jā.
Es, Rodmens, Gregs un Robs Lazebniks.
Mēs apmetāmies ļoti lētā vietā sliktā rajonā.
-Nopietni? -Jā. Mēs bijām nožēlojami.
Mēs nespēlējām un nedzērām.
Mēs sevi saucām par "Pussy Patrol", jo bijām tādi mīkstie.
Skaties! Restorāns Argonne. Viņiem noteikti ir argāneļļa.
-Vari mani te izlaist? -Nedomāju, ka bremzes strādā.
Tāpēc turpināšu braukt, bet mēs nopirksim argāneļļu vēlāk.
Esam ceļā uz Marrākešu. Tas ir deviņu stundu brauciens.
-Ak Dievs. -Ceru, ka tev ir kasete ar audiogrāmatu.
Te nav atskaņotāja.
Labi, nu tad... Es atceros dažas grāmatas no galvas.
-Kādas grāmatas? -12. nodaļa.
Atzinies, ka ir pastrādājis trīs šausmīgākās slepkavības...
Eds Geins teica izmeklētājiem...
-Ak Dievs! -...ka ir 40 reizes devies...
uz vietējām kapsētām, lai izraktu...
nesen apraktus līķus, būdams tādā kā transā.
Beidzot mēs ieradāmies Marrākešā,
un vispirms devos apciemot kādu ļoti slavenu Marokas mūsdienu mākslinieku.
Šis ir Hasans Hažāžs.
Tu esi ļoti ievērojama personība gan Marokā, gan visā pasaulē.
Tu esi fotografējis Billiju Ailišu, Rizu Ahmedu, Kārdiju B.
Esmu ļoti pagodināts, jo tu šodien fotografēsi mani.
Jā, mazliet izklaidēsimies. Parādīšu tev dažus tērpus.
Ceru, ka tev tie patiks.
-Šo dizainu esi radījis tu? -Jā.
Paskat tik!
Paskat uz šo.
-Vai šim ir aizsardzība pret UV starojumu? -Varētu būt.
Varētu būt? Viņš runā kā īsts tirgonis.
Hasan, ko teiksi?
Šķiet, ka ir labi.
Zini ko? Es esmu seksa kulta līderis,
bet esmu arī drošībā naktī uz lielceļa.
Šādu stilu es meklēju.
Varētu pievienot marokāņu apavus.
Šis tev kaut ko izsaka, Hasan? Tev patīk šīs kustības?
Ne gluži. Domāju, ka varam apstāties. Ne?
Neticami.
Ja mani bijušie skolasbiedri redzētu man mugurā šo jaku,
-viņi mani atkal piekautu. -Tiešām?
Izskatās, ka man ir 1980. gadu sitkoms.
Vai ne?
KO NOTIEK, DENIJ? GALVENAJĀ LOMĀ KONANS O'BRAIENS
-Čau, Hasan! -Konan!
-Kā iet, veco zēn? -Kā sokas?
-Labi, labi. -Man arī iet neslikti.
Šis ir forši. Fotosesija būs ārā.
-Jā. -Tev patīk radīt atmosfēru,
tāpēc šeit ir slavenais Marokas mūziķis
-Maruāns. -Maruāns Bēža.
GNAUA MŪZIĶIS
Kā sauc šo instrumentu?
-Gimbri. -Apbrīnojami.
Trīs stīgas, vidējā ir vaļēja.
Neticami. Un es esmu gatavs. Palieku pie šī tēla.
It kā varde Kermits būtu dīdžejs.
Pirmo reizi mūžā baidos, ka kāds mani nobildēs zem svārkiem.
Paldies, puiši.
Nu man ir vēl kaut kas kopīgs
ar Kārdiju B un Billiju Ailišu.
Šobrīd ejam iekšā soukā. Tas ir tirgus.
Tas ir īsts labirints, dažādu šauru ieliņu zirnekļa tīkls.
Konana kungs, esmu jūsu fans.
-Sveiks. -Laipni lūgts Marrākešā.
-Kā iet? Paldies par viesmīlību. -Priecājos.
-Šī ir mana draudzene Sona. -Paldies, ka atbraucāt.
-Mums šeit ļoti patīk. -Ļoti.
-Paldies. Cik jauks vīrs. -Izbaudiet.
Šajā soukā filmēja Sekss un lielpilsēta 2. filmu.
Viņas brauca uz Abū Dabī, bet filmēja šeit?
Jā.
Vai tā ir tā filma, kur Kerija Bredšova staigā pa tirgu
-un uzskrien savam bijušajam? -Eidenam.
Iespēja ir viena pret miljardu.
-Nezinu... -Mēs šeit esam 10 minūtes.
-Neesmu redzējis Eidenu. -Gribi satikt Eidenu?
-Zini ko? -Jā?
Es redzēju to Sekss un lielpilsēta filmu, viņas bija Abū Dabī,
un Sintija Niksone teica: "Aiziet, Abū Dabī ir daudz, ko redzēt,"
-un tad viņa saka: "Abū Dabī dū." -Jā.
Abū Dabī dū!
Kad viņa to pateica, es norāvu savu televizoru no sienas
-un izmetu ārā pa logu. -Labi.
Jo tev ļoti patika?
-Tā rindiņa. -Jā.
To es daru, kad priecājos
par labi uzrakstītu humora rindu - izmetu televizoru pa logu.
Tāpēc es neskatos savu šovu.
Televizori lidotu uz visām pusēm.
Vēlies piparmētru?
-Jā, paldies. -Kungs, tas ir viņas otrs mīļākais augs.
Cik būs? Nē, nē, viņš samaksās.
-Prieks iepazīties. -Sveiki, Sona.
Tu skaisti smaidi.
-Paldies! -Assalamu alaikum.
Parādīšu jums kaut ko īpašu.
-Labi. -Nāciet līdzi.
Kad pēdējo reizi to dzirdēju, attapos kails šķērsielā.
Sveiki!
-Džimijs Kārters bija manā veikalā. -Skat! Te bija Džimijs Kārters.
Jā. Puff Daddy.
Te bija Puff Daddy? Jā. Oho, Puff Daddy...
-Es tev ko pateikšu. -Jā?
Rādi cilvēkiem Džimija Kārtera foto. Nerādi Puff Daddy foto.
-Vai ne, Sona? -Jā.
Es jums piekrītu.
-Sveicināts Marrākešā. -Paldies
Sona, tie, kuri priecājas mani te redzēt, priecājās redzēt arī Puff Daddy.
Man tas jāuztver ar zināmu skepsi.
-Taisnība. -"Ak, te tikko bija Sadams Huseins!"
"Lādzīgs džeks."
-Es gribu pufu. -Kas ir pufs?
Kā tie tur.
Tas ir marokāņu pufs. Kam tas domāts?
-Sēdēšanai. -Ak, sēdēšanai.
-Tam iekšā liek spilvenu. -To vajag piebāzt.
-Jā. -Labi.
Vai to valkā arī kā cepuri?
-Vai tā ir cepure? Pagaidi. -Tā nav cepure.
Tā nav cepure? To nedrīkst vilkt. Tu šķieti sašutis.
-Nē, tā nav cepure. -Tā ir laba cepure.
Izskatās smaga.
-Bet skaista. Ne? -Ārā ir kādi 40 grādi.
Man to vajag.
-Un zini, kas ir labākais? -Kas?
Šis paklājs piestāv aizkariem.
Man ir slimi joki.
Hokeja komanda!
-Hokeja komanda! -Hokejs!
-Jūs esat no Kanādas? -Jā.
Forši. Te laikam iet vaļā kaut kas Heated Rivarly stilā.
Es pajokoju.
Nāc, paskatīsimies šeit.
Šis puisis tirgo labu ādu.
-Liels paldies. -Es nezinu, kā ir patiesībā.
-Jā. -Te viss varētu būt viltojums.
-Man nav viltojumu. Viss ir roku darbs. -Tas ir roku darbs.
-Zini "paslēpes"? -Jā.
Šis ir "paslēpies tirgū".
Soukā, soukā.
Piedošanu, Sintija Niksone. Mans joks bija gandrīz tikpat slikts.
Abū Dabī dū!
Berberu aptieka.
Šie ir eikalipta kristāli.
-Kā jūs... Cik labs. -Ļoti labs, vai ne?
Oho.
Kā koalu metamfetamīns.
-Eikalipta kristāli. -Jā.
Es aizceļoju atpakaļ laikā.
Labdien, Džordž Vašington. Tā mēs ģērbjamies 2026. gadā.
Vai jums ir kaut kas, kas palīdz veselībai?
Kam tieši? Imūnsistēmai?
Lai apmierinātu sievu.
-Zvaigžņu karu tēja. To dzer. -Jūs to dzerat?
Jā. Rezultāts ir šāds.
-Tāds ir rezultāts? -Jā.
Lai man būtu tāds rezultāts, man vajag sarežģītu operāciju
un 35 donorus.
Labi, Sona, tu zini, ka man patīk ādas izstrādājumi.
Šis ir monsieur Lelū. Monsieur Lelū?
Viņš ir mākslinieks. Izcils drēbnieks.
Pasaki, ka es vadu Oskarus,
lielāko apbalvošanas šovu cilvēces vēsturē.
Pēc Zelta globusa un MTV kino balvas.
Vēlos uzvilkt ādas smokingu. Marokāņu ādas smokingu.
-Labi. -Kad viņš mani nomērīja,
vai viņš jautāja, kāpēc Mikelandželo Dāvidam vajag smokingu?
Vai šis ir labākais ķermenis,
ar kādu esat strādājis?
Paskaties. Cik skaists.
-Jā. Gribu pasmaržot... -Vai nav satriecošs?
Tu varēsi smaržot mani.
Nē, būs jau labi.
Mirklīti. Tas ir balts ādas krekls.
Džims Morisons to vilka savā izlaidumā.
Forši. Stilīgi.
Lenijs Kravics to vilka savā izlaidumā. Neslikti, vai ne?
Jā, normāli. Ir labāk.
To savā izlaidumā vilka tas džeks no seriāla Žigolo, kurš tev patīk.
-Jā, droši vien. -Tas nav pat...
-Es nezinu viņa vārdu. -Breiss?
Vājprāts. Vai tu gandrīz nenosauci savus dvīņus to divu džeku vārdos...
Jā. Gandrīz nosaucu.
Slimi. Atvainojiet. Mēs tādi esam. Un jums tas patīk.
Neviens netēlo viltus patiku tā kā jūs. Jums labi sanāk. Lieliski.
Ķersimies pie lietas.
-Vai dieniņ. -Ko tu neteiksi.
-Ak Dievs. -Iespaidīgi.
-Neberzējies gar manekenu. -Varu to paņemt līdzi?
Jūs gandrīz nogriezāt... Vai varu paņemt līdzi šo?
Sveicināti 2027. gada Oskaru ceremonijā. Sagaidiet tās vadītāju Konanu O'Braienu.
Kaut kas traks.
-Tik forši. -Fantastiski.
-Vai vari pakustēties? -Nē.
It nemaz. Šis ir kaut kāds ļoti apspiesta cilvēka fetišs.
"Man patīk āda, bet... formāla āda."
Nāciet. Lieliski, puiši.
-Paskaties uz mums. -Mana komanda.
Pēc maniem aprēķiniem
Konans ir nopircis ādas smokingu, paklāja jaku, ādas somu
un erekcijas tēju.
Es domāju, ka braucam uz Maroku pēc pirkumiem man.
Sona, ko tu dari? Tu pārķēri manu aizkadra balsi?
Nabadziņš Konans. Nedabūji pietiekami parunāt.
Labi, Sona, dosimies pakaļ tavai dārgajai eļļai?
Te tas ir, Les Sens de Marrakech.
-Sveiki. -Sveiki, kā klājas?
-Kā klājas? -Labi, un jums?
Mana draudzene Sona dievina argāneļļu.
IKRAMA B. VEIKALA ĪPAŠNIECE
-Es to mīlu. Matiem, ādai. -Tā ir ļoti laba pilnīgi visam.
Tev arī noderētu. Tev ir sausa āda.
-Man ir sausa āda. Ļoti zvīņaina. -Sausa āda.
Jā, paskaties. Kā vistas kāja.
-Paskaties. Tev patīk? -Eļļa to labos.
-Vai ne? -Argāneļļa palīdzēs.
-Viņai vajadzēs daudz. -Jā.
Vai jums ir argāneļļas spainis, kur viņa var iemērkt
-un turēt galvu 24 stundas? -Jā, mums ir
šī lielā pudele.
Viņai pietiks divām dienām.
Vai jums ir kaut kas manai ādai?
-Jūsu ādai. -Skaties, tā...
Mums ir roku krēms un ķermeņa krēms.
Un cik reizes dienā man tas jālieto?
-Tikai vienu. -Cik labs.
-Jā, Marokas aromāts. -Brīnišķīgs.
Pasmaržo.
Piemuļķoju.
-Dažreiz to sauc par garo spēli. -Beidz!
Skat, cilvēki. Sveiki, kā iet? Zināt ko?
Viņa no tāluma redzēja, cik samitrinātas ir manas rokas.
-Viņas tevi saoda. -Skat, man ir mitrinātas rokas.
Tev ir mitras rokas!
Jā!
Redzi, tā mēs savedam kopā cilvēkus.
Kas tas ir?
-Dušas želeja no... -Tā nosaukta Konana vārdā.
Sona man teica: "Te tev būs želeja, douche."
-Vai rokas tagad ir maigas? -Jā, īstas rokas.
Es tiešām to jūtu.
Vari to lietot ik stundu.
Iepriekš tu teici reizi dienā.
Nē, bet tev ir ļoti sausa āda.
Es teicu, ka normālai ādai pietiek ar reizi dienā.
-Jā. Bet nenormālai... -Tev ir ļoti sausa āda,
tāpēc vari to lietot ik minūti.
-Katru minūti? -Jā.
Tu pārgāji uz ik minūti.
-Kas tas ir? -Tā ir jutekliskā eļļa.
-Rakstīts jutekliskā. -Jutekliskā.
Vai tā jāuzklāj otram cilvēkam, vai arī varu to lietot vienatnē?
Nesaku, ka man nepatiktu otrs cilvēks, bet tu jau zini.
-Es paņemšu vienu sev pašam. -Labi.
Vai tuvumā ir kāds parks?
Viņš ir dīvains.
-Mazliet. -Jā, mazliet.
-Viņš ir mazliet... -Viņš...
Kāpēc viņš tā uz mani skatās?
Nekas, saki droši.
Es sāku uztraukties.
Uztraukties? Nē.
Man pēkšņi gribas
kaut ko iedzert.
Paldies. Jā, tā viņš dara.
Mana klātbūtne tevi tā satrauca un pārbiedēja?
Nu, man prieks, ka es atbraucu
par lielu naudu nopirkt tavu argāneļļu.
-Paldies. -Un kļūt par gadsimta izvirtuli.
-Es nedaru neko dīvainu. -Vari to smaržot visu dienu.
Vari to smaržot visu dienu.
Vai mēs to varējām pasūtīt Amazon
un nebraukt uz Marrākešu?
Nē, bet mums ir mājaslapa.
-Jums ir mājaslapa? -Jā.
-Un ja mēs būtu pasūtījuši mājaslapā... -Jā.
...mēs varētu palikt ASV.
Jā, domāju, ka jā.
-Paldies. -Prieks jūs satikt.
-Atā. -Atā.
-Gaidīsim atpakaļ. -Atgriezīsimies pēc nedēļas.
Labi.
Mūsu episkais piedzīvojums bija beidzies.
Maroka mani apbūra - tās iedzīvotāji, dāsnums, mūzika,
mīlestība pret ģimeni
un viņu kulinārās tradīcijas, vecās un jaunās.
Un vēl jo vairāk
man patika dalīties šajā pieredzē ar jautru kolēģi
un lielisku draugu.
Es, protams, runāju par kamieli.
-Kungs, vai jums ir olas? -Jā, olas.
Vai jums ir... olas?
Tas ir slimi.
Subtitrus tulkoja: Diāna Nikiforoviča